Toomas Alatalu

**Toomas Alatalu** (1951. aastani **Toomas Kärp**; sündinud 23. augustil 1942 Rakveres) on Eesti ajakirjanik, ajaloolane, politoloog ja poliitik.

## Haridus
Alatalu lõpetas 1960. aastal Pärnu 4. Keskkooli ja 1965. aastal Tartu Riikliku Ülikooli ajaloo-keeleteaduskonna ajaloo erialal.

1977. aastal kaitses ta Leningradi Riiklikus Ülikoolis filosoofiakandidaadi väitekirja "Революционная ситуация и особенности ее созревания в Латинской Америке" ("Revolutsiooniline situatsioon ja selle küpsemise eripärad Ladina-Ameerikas").

## Töökäik
1963. aastast töötas ta ajakirjanikuna ajalehes Edasi ja rajas Tartu Riiklikus Ülikoolis Rahvusvaheliste Suhete Ringi.

Töötas teadusliku kommunismi õppejõuna Tartu Riiklikus Ülikoolis ja Tallinna Pedagoogilises Instituudis.

Aastatel 1967–1978 tegi ta analüüsisaateid "Rahvusvaheline panoraam", juhtis Eesti Televisioonis laste- ja noortesaateid "Mis on uudist?" ja "Maailm meie ümber".

Aastatel 1979–1980 oli ta Havannas Kuubas Havanna Ülikooli teadur ja 1988–1990 Managuas Nicaraguas Kesk-Ameerika Ülikooli professor.

Aastatel 2000–2003 ja 2007–2012 oli ta Euroülikooli rahvusvaheliste suhete teaduskonna dekaan.

Teadusmaailmas tuntud kui Tõva ajaloo käsitluse autor (Toomas Alatalu. Tuva - A State Re-awakens. Soviet Studies, Glasgow, 1992). Selle artikli variandi ilmumine ajalehes Molodjož Tuvõ 24. jaanuaril 1992 teravdas poliitilist kriisi Tõva Vabariigis ja sundis võime 28. veebruaril 1992 avaldama kõik dokumendid Tuva Rahvavabariigi liitmisest NSV Liiduga 1944. aastal.

## Tegevus ELKNÜ-s ja NLKP-s
Alatalu kuulus aastatel 1966–1990 NLKP-sse.

1967. aastal võeti ta Moskva nõudel maha Tartu komsomolijuhi ametist.

## Poliitiline tegevus
Aastatel 1999–2006 kuulus ta Keskerakonda, 2005–2009 Rahvaliitu ja 2011–2019 Sotsiaaldemokraatlikku Erakonda.

1992. aastal valiti ta valimisliidu Kindel Kodu nimekirjas VII Riigikogu ja aastal 1995 valimisliidu Koonderakonna ja Maarahva Ühendus nimekirjas VIII Riigikogu liikmeks. Oli 1993–1999 Balti Assamblee Presiidiumi liige. 

Ta kandideeris 1999. aastal Riigikogu valimistel parteituna Koonderakonna nimekirjas.

Aastatel 2003–2007 oli ta X Riigikogu liige.

Ta kandideeris 2019. aastal Riigikogu valimistel parteituna Vabaerakonna nimekirjas.

## Publikatsioone
* *"О содержании революционной ситуации. В порядке обсуждения"*. // Ученые записки /Тартуский гос. ун-т/, вып. 276, труды по научному коммунизму I. Тарту 1971, с. 3-14
* *"К вопросу об определении понятий 'революционная ситуация' и 'общенациональный кризис'"*. // Ученые записки /Тартуский гос. ун-т/, вып. 276, труды по научному коммунизму I. Тарту 1971, с. 15-23
* *"Проблема континентальной /латиноамериканской/ революционной ситуации"*. // ХХIV съезд КПСС и проблемы научного коммунизма. Тезисы выступлений на республиканской научной конференции. Рига 1972, с. 14-17
* "Mööda Aasia ääri ja Austraalia kaguserva". Eesti Raamat. Tallinn 1976
* *"Революционная ситуация и особенности ее созревания в Латинской Америке"*. Автореф. дис. канд. филос. наук. Leningrad 1977. 17 с
**"В. И. Ленин и некоторые актуальные вопросы теории и практики социалистической революции"*. Kaasautor М. М. Халилова. // Проблемы философии. Киев 1980, с. 10-18
*"Heino Lipp lipukandjaks Barcelonasse". Spordileht, 18. märts 1992. Lk 4
**Tuva - A State Re-awakens*. Soviet Studies kd 44, nr 5. Glasgow 1992, lk 881–895
* "Eesti poliitika 2000". Ilo 2000. ISBN 998557303X
**Geopolitics Taking the Signature from the Russian-Estonian Border Treaty (2005)*. // Baltic Journal of Estonian Studies, Tallinn Technical University, vol. 3 No 2 (14), October 2013
*Toomas Alatalu: et kogu opositsioon Tallinnas eksib, paneb ikka mõtlema küll. delfi.ee, 22. oktoober 2013
*Alatalu: tegu pole rahvaste ümberasumisega, vaid organiseeritud sissetungiga Euroopasse. Eesti Päevaleht, 7. september 2015
*Estonia: Party-based EU loyalty, Our-Guy-in-EP-Based Euroscepticism and the Russian's Attitude Still Unclear. - European Integration and new Anti-Europeanism II. Edited by Patrick Moreau and Birte Wassenberg. Studies on the History of European Integration. (SHEI) Band/volume 28. Franz Steiner Verlag, Stuttgart, 2016, pp.197-218.
**Kremlin creativity in the drawing up of blacklists*. The Baltic Times, July 30,2018 – August 28, 2018
*Eesti (NSV) suveräänsusdeklaratsiooni koht Euroopa ajaloos. Akadeemia, 2019, N9, lk.1539-1572.
*Miks Moldovast ei räägita? Pärnu Postimees, 28. november 2019
*Stalin's geopolitics and border policy 1944: from the Heart of Asia (in full secrecy) to the Baltic Sea. Trames, Estonian Academy Publishers, (Tallinn), 2025, Volume 29(79/74), issue 2, pp. 107-131.

## Liikmesus
* Eesti NATO Ühing
* Eesti Rooma Klubi (2019)
* Eesti Ajakirjanike Liit (2008)

## Tunnustus
* 2004 Leedu Teeneteordeni komandöririst
* 2004 Balti Assamblee medal
* 2006 Valgetähe IV klassi teenetemärk

## Isiklikku
Tema isa oli Peep Kärp (1913–2003), ema Linda Alatalu (Tandru, 1921–2013), kasuisa Paul Alatalu (1903–1979).

Aastatel 1965–1991 oli ta abielus Kadi Alataluga (sündinud Tammemägi, 1942). Epp Alatalu (sündinud 1966), Riin Alatalu (sündinud 1968) ja Siim Alatalu (sündinud 1978) on nende lapsed.

1995. aastast on ta abielus Eva Alataluga (sündinud Loide, 1944).

## Viited

## Välislingid

* Toomas Alatalu koduleht
* 
* 
* ETV telesaade "Kahekõne: Toomas Alatalu". Saatejuht Indrek Treufeldt. Esmaeeter 17. märts 2016